[{"text_idx": "#000000", "text": "Galwad i gefnogwyr 'ymddwyn yn gyfrifol'"}, {"text_idx": "#000001", "text": "Disgrifiad o\u2019r llun, Bydd cefnogwyr Cymru yn teithio i Toulouse ar gyfer y ge\u0302m yn erbyn Rwsia"}, {"text_idx": "#000002", "text": "Mae un o brif swyddogion yr heddlu wedi rhybuddio cefnogwyr Cymru yn Ffrainc ar gyfer pencampwriaeth 2016 i \"gadw'n ddiogel ac i ymddwyn yn gyfrifol.\""}, {"text_idx": "#000003", "text": "Daw hyn ar o\u0302l i bump o gefnogwyr Cymru gael eu harestio ar o\u0302l cythrwfl gyda chefnogwyr Lloegr ar dre\u0302n o Calais."}, {"text_idx": "#000005", "text": "Er hyn, roedd yr awyrgylch rhwng y ddwy garfan o gefnogwyr \"o natur dda\" yn dilyn colled Cymru o 2-1 ddydd Iau."}, {"text_idx": "#000006", "text": "Coleman: 'Gall y ti\u0302m godi eto'"}, {"text_idx": "#000007", "text": "Ddydd Mercher hefyd bu gwrthdaro rhwng cefnogwyr Lloegr a'r heddlu yn Lille, lle bu nifer o gefnogwyr Cymru hefyd yn aros."}, {"text_idx": "#000009", "text": "\"Mae mwy o swyddogion y DU wedi cyrraedd Ffrainc ac rydym yn cydweithio gyda heddlu Ffrainc pe bai yna rhagor o drafferthion,\" meddai."}, {"text_idx": "#000010", "text": "\"Mae nodyn i atgoffa cefnogwyr er mwyn iddynt fwynhau gweddill y bencampwriaeth, sef i gadw'n ddiogel ac i ymddwyn yn gyfrifol - peidio a\u0302 tharo no\u0302l pe bai chi'n cael eich profocio ac i ofyn am gymorth yr heddlu pe bai rhywun yn ymosod arnoch."}, {"text_idx": "#000012", "text": "Roedd presenoldeb yr heddlu yn amlwg yn Lens a Lille lle'r oedd yna drafferth ddydd Mercher, gyda gwrthdaro rhwng rhai o gefnogwyr Lloegr a Rwsia."}, {"text_idx": "#000014", "text": "Mae ti\u0302m Rwsia wedi cael rhybudd y byddant yn cael eu diarddel o'r gystadleuaeth pe bai yna ragor o drais, ar o\u0302l i'w cefnogwyr ymosod ar gefnogwyr Lloegr yn ystod eu gem yn Marseille ddydd Sadwrn"}, {"text_idx": "#000015", "text": "Fe fydd Cymru yn wynebu Rwsia yn eu gem olaf yng Ngrw\u0302p B nos Lun, ac mae gan Gymru gyfle o hyd i gymhwyso i'r rownd nesa."}]